คือเเฟนผมไปฝั่งเข็มคุมกำเนิดเดือนที่เเล้ว มีประจำเดือนมาเยอะครับและเป็นสีดำ เเบบนี้ผิดปกติมั้ยครับ คุณ
สวัสดีค่ะการใช้ยาคุมแบบฝังคุมกำเนิดนั้น ควรเริ่มฝังภายใน 5 วันแรกของการมีประจำเดือน เพื่อให้สามารถมีเพศสัมพันธ์ได้เลย แต่หากเริ่มฝังเวลาอื่นควรรอให้ครบ 7 วัน และเป็นการคุมกำเนิดที่มีประสิทธิภาพสูง โอกาสตั้งครรภ์ขณะฝังยาน้อยกว่า 1%ผลข้างเคียงจากยาฝังที่อาจพบได้บ่อยๆเช่น การมีเลือดออกผิดปกติทางช่องคลอดแบบกระปริดกระปรอย หรือการมีประจำเดือนมาไม่สม่ำเสมอหรือไม่มาตามปกติโดยไม่ควรเป็นเลือดที่ออกมามากเป็นลิ่มเลือด หรือออกติดต่อกันเกิน 7 วันขึ้นไปค่ะ หากเลือดออกมาเยอะและนานอาจมีความผิดปกติอื่นๆนอกเหนือไปจากผลข้างเคียงยาที่ต้องดูร่วมด้วยเช่นการติดเชื้อที่ปากมดลูกหรือมดลูก การมีเนื้องอกที่มดลูกหรือปากมดลูก อวัยวะภายในอุ้งเชิงกรานอักเสบ ส่วนเรื่องการตั้งครรภ์ขณะฝังยาคิดถึงได้น้อยมาก แนะนำการไปพบแพทย์ถ้ามีเลือดออกมากผิดปกติเพื่อตรวจหาสาเหตุที่แน่ชัดต่อไป ตอนนี้ควรงดการมีเพศสัมพันธ์ ไม่ซื้อยาปรับฮอร์โมนมาใช้เอง